b'\n_START_ARTICLE_\nFoz do Arelho\n_START_PARAGRAPH_\nFoz do Arelho on rantakaupunki Oesten maakunnassa Keski-Portugalissa l\xc3\xa4hell\xc3\xa4 Caldas da Rainhan kaupunkia. Sen pinta-ala on 9,4 km\xc2\xb2. Kaupungissa asui 1\xc2\xa0339 ihmist\xc3\xa4 vuonna 2011. Kaupunki on muodostunut paikalle, jossa Rio Arn\xc3\xb3ia -joki laskee Atlanttiin. Merenk\xc3\xa4ynti nostaa joen suulle hiekkaa, jolloin lahden suu pyrkii jatkuvasti sulkeutumaan. Joen suu onkin muodostunut j\xc3\xa4rveksi (Lagoa de \xc3\x93bidos). Rantael\xc3\xa4m\xc3\xa4\xc3\xa4 voi viett\xc3\xa4\xc3\xa4 samalla luonnonhiekalla joko valtameren puolella tai j\xc3\xa4rven puolella.'